Document ID: 32001R1173

Κανονισμός (ΕΚ) αριθ. 1173/2001 της Επιτροπής
της 15ης Ιουνίου 2001
για την προκήρυξη δημοπρασίας για τη μεταπώληση στην εσωτερική αγορά περίπου 11764 τόνων ρυζιού που βρίσκονται στην κατοχή του ιταλικού οργανισμού παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 1667/2000(2), και ιδίως το άρθρα 8 στοιχείο β) τελευταία περίπτωση,
Εκτιμώντας τα ακόλουθα:
(1) Κρίνεται σκόπιμη η μεταπώληση στην κοινοτική αγορά ποσότητας περίπου 11764 τόνων ρυζιού paddy που βρίσκονται στην κατοχή του ιταλικού οργανισμού παρέμβασης. Η πώληση αυτή θα διεξαχθεί σύμφωνα με τους όρους που καθορίζονται στον κανονισμό (ΕΟΚ) αριθ. 75/91 της Επιτροπής, της 11ης Ιανουαρίου 1991, περί καθορισμού των διαδικασιών και των όρων πώλησης του ρυζιού paddy που βρίσκεται στην κατοχή των οργανισμών παρέμβασης(3).
(2) Λαμβανομένης υπόψη της φθοράς του προϊόντος λόγω μακράς περιόδου αποθεματοποίησης, πρέπει να καθοριστεί η ελάχιστη τιμή πώλησης για καθεμία από τις παρτίδες που πωλούνται, λαμβάνοντας υπόψη τα ειδικά χαρακτηριστικά τους σύμφωνα με τις διατάξεις του άρθρου 2 παράγραφος 3 στοιχείο δ) του κανονισμού (ΕΟΚ) αριθ. 3597/90 της Επιτροπής, της 12ης Δεκεμβρίου 1990, σχετικά με τους κανόνες λογιστικής καταχώρησης για τα μέτρα παρέμβασης που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρέμβασης(4), όπως τροποποιήθηκε τελευταία από τον κανονισμό (ΕΚ) αριθ. 1392/97(5). Ωστόσο, λαμβάνοντας υπόψη την υποβάθμιση περισσότερων από αυτές τις παρτίδες, πρέπει για αυτές τις παρτίδες να μην καθορισθεί ελάχιστη τιμή και να κατακυρωθούν στον πλειοδότη.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο ιταλικός οργανισμός παρέμβασης πραγματοποιεί, βάσει των όρων που καθορίστηκαν από τον κανονισμό (ΕΟΚ) αριθ. 75/91, δημοπρασία για τη μεταπώληση στην εσωτερική αγορά περίπου 11764 τόνων ρυζιού που βρίσκονται στην κατοχή του.
Άρθρο 2
Κατά παρέκκλιση από την παράγραφο 2 του άρθρου 3 του κανονισμού (ΕΟΚ) αριθ. 75/91, οι προσφορές που υποβάλλονται πρέπει να αφορούν μία ολόκληρη παρτίδα.
Άρθρο 3
1. Η προθεσμία για την πρώτη υποβολή προσφορών είναι στις 25 Ιουνίου 2001, η προθεσμία για την τελευταία υποβολή προσφορών είναι στις 30 Ιουλίου 2001.
2. Οι προσφορές πρέπει να κατατεθούν στον ιταλικό οργανισμό παρέμβασης: Ente Nazional Risi Piazza Pio XI - 1 I - 20123 Μιλάνο Τηλ. (39-02) 885 51 11 Φαξ (39-02) 86 13 72
3. Τα εμπορεύματα είναι αποθηκευμένα στις ακόλουθες αποθήκες:
Via Buozzi 9 - Revere (MN)
Via XXV Aprile Ovest 12 - S. Ilario d'Enza (RE)
Άρθρο 4
ΘΕΣΗ ΠΙΝΑΚΑ
Άρθρο 5
Ο ιταλικός οργανισμός παρέμβασης ανακοινώνει στην Επιτροπή το αργότερο την Τρίτη της εβδομάδας που έπεται του τέλους της προθεσμίας για την υποβολή των προσφορών, τις ποσότητες που πωλήθηκαν και τις τιμές πώλησης των διαφόρων παρτίδων.
Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουνίου 2001.

Labels: 3
18
17